Tänases "Pöördepunktis"...
Ronisin ühe kõrge mäe ja seal oleva puu otsa,
sisisesin Jumala poole ja ütlesin:
"Jumal, ma annan sulle 5 minutit ja siis ma hüppan siit alla."
LOOTUS
VÕIT
ELU
PÖÖRDEPUNKT
Tere tulemast taas "Pöördepunkti"! Nii tore, et oled meiega.
Nii on.
Anna meile Twitteri kaudu teada, et oled meiega, kirjutades #Connect
Simi, kuidas sa inimestega üle maailma ühendust pead?
Sest sa tunned neid ikka igalt poolt. - Nii on.
Osa mu perest elab nii Austraalias, Inglismaal kui Nigeerias.
Suhtleme omavahel Facebooki, WhatsApp'i ja Skype'i vahendusel,
nii et tänu Jumalale kaasaja tehnoloogia eest!
Tänu Jumalale selle eest tõesti!
Kuid rääkides ühenduste loomisest,
siis kui tihti sa oma Facebooki või E-posti päevas vaatad?
Kathy Edwards aitab meil järgmise looga mõista,
kui olulised on jumalikud kontaktid.
Kas sa mõtled Jumalale?
Sellele, milline Ta välja näeb?
On su hinges igatsus millegi enama järele?
Vastuste saamine neile küsimustele on kui oma E-posti vaatamine.
Enamus meist vaatab seda vähemalt korra päevas.
Paljud aga lausa mitu korda päevas,
sest me ei taha olulist infot maha magada.
E-posti kaudu leiab lihtsasti vastuseid millistele iganes me küsimustele.
Ühtlasi saame alati olla õigel ajal õiges kohas.
Seda tänu E-posti meeldetuletustele.
E-posti kaudu oleme alati ühenduses.
Mõtle Piiblile kui E-postile Jumalalt.
See on kui taevane gmail.
Leiad sellest jumalikust E-postist ehk Piiblist
vastused kõigile elulistele küsimustele.
Kui sageli sa aga seda vaatad?
Loed sa oma Piiblit sama tihti kui oma E-posti?
Jumal, kes on saatnud oma "E-posti" teab kõike
ja armastab sind rohkem, kui suudad eales arvatagi.
Oled sa ühenduses kõigi teiste, aga mitte Jumalaga?
Kas Tema taevalik E-post jääb sul päevast päeva märkamata?
Kui nii, siis otsusta avada Piibel enne, kui oma E-posti kallale asud.
Pole kindel, kust alustada?
Uue Testamendi evangeeliumid
räägivad meile loo Jeesusest Kristusest.
Vastupidiselt E-postile peitub evangeeliumis Jumala vägi,
et päästa igaüks, kes sellesse usub. (Roomlastele 1:16)
Jah, sa võid lugeda ka E-posti, mis võib päästa sind mõnest jamast,
aga Piibel on ainus jumalik E-post, mis võib päästa su hinge.
Nii et ära siis unusta vaadata Piiblissegi iga päev.
Mõtle sellele!
Mul on telefonis Piibli äpp
ja ma kuulan seda iga päev, et püsida selle lainel.
Simi aga jagab nüüd samuti ühe inspireeriva mõtte.
Mul oli kindel plaan saada kord täiuslikuks emaks,
kuniks ma seda sain.
Olin plaaninud valuvaigistite vaba loomulikku sünnitust,
aga pidin minema hoopis keisrilõikele.
Lausa kahel korral ja rohkete valuvaigistite saatel.
Plaanisin kohe peale laste sündi harjutada neid öö läbi magama,
aga nemad hoopis nutsid öö läbi.
Õpetussõnades 19:21 on öeldud:
"Inimsüdames on palju kavatsusi, aga Issanda nõu saab teoks."
Mu lapsed tuletavad mulle igapäevaselt meelde,
kui nõrk ma olen ja kui sõltuv Jumalast.
Töötava emana, kellel on 2-aastane ja 3-kuune laps,
pole ma iial olnud nii väsinud
ja vajanud nii rohkelt Jumala armu kui praegu.
Tahan endiselt olla parim ema,
kuid mu plaanid on allutatud Jumala juhtimisele.
Nii et, tee sinagi oma plaane,
jättes samal ajal Jumalale ruumi neid vajadusel muuta ja vormida,
et Tema nimi saaks austatud.
Oled sa kunagi mõelnud, kuidas aidata mõnda abivajajat?
Meil on uus saateosa "Elav usk",
kus näitame teile inimesi, kes rakendavad praktiliselt oma usku.
Järgmisena näeme, kuidas usk toimib läbi tehnoloogia,
et muuta elusid.
Kui pastor Joseph pensionile jäi, võinuks ta teha palju erinevaid asju.
Ta on haritud mees, kellel on kaks magistrikraadi.
Ta räägib soravalt viite keelt - sh araabia keelt.
Ta araabia keele oskus on lausa nii hea,
et tal paluti seda teistelegi õpetada.
Kuid vaatamata erinevatele võimalustele,
otsustas ta kolida ühte kõige ohtlikumasse kogukonda
Senegalis,
et täita seal ülimalt olulist missiooni.
Siin on palju kannatavaid inimesi ja kuritegevuse tase on väga kõrge.
Siin sündinud lastel on vähe lootust,
kuna siin piirkonnas on kõik väga raske.
Põllumajandus on miski, mille kaudu inimesteni jõuda
ja mille kaudu jagada ka Jeesust nendega.
Kui ps. Joseph alustas oma põllumaa harimisega
nagu kõik ülejäänud,
oli tal raskusi erinevate asjade kasvatamisega.
2-kuise kasvuperioodi ajal sajab vaid 5 cm jagu vihma -
seda siis juuli ja augusti peale kokku.
Nii oli ta väga elevil, kui CBN oma abi pakkus.
Üheskoos oma partneritega ühingust "Innovatsioon Aafrika"
ja Globaalse Heaolu Allianssist
kaevasime me sügava kaevu
ning seadsime üles päikesepatareidel toimiva pumba
ning jälgimisseadme.
Seejärel rakendasime Iisraelist pärit kastmissüsteemi
ja Aafrika kõrb puhkes õide.
Peagi olid põllud lõikuseks valmis
ja kaup läks kiiresti müügiks, tuues sisse hea kasumi.
Tänu sellele süsteemile
saab ps. Joseph kasvatada saaki aasta läbi.
See püüdis ta moslemitest naabrite tähelepanu.
Nad külastasid keskust,
kus ps. Joseph rääkis neile sellest uuest tehnoloogiast.
Samas aga kutsus neid üles õppima rohkem Jeesuse kohta.
Osad neist isegi palvetasid ja said kristlasteks.
Nii sündis otse mu enda talus väike kristlik kogukond,
kellega kohtume igal pühapäeval, et koos ka palvetada.
Kui Aissiatou oma tütre Katie ilmale tõi,
oli ta äärmiselt kurb tütre suulaelõhe pärast.
Ka polnud ta valmis lapse vanaema reaktsiooniks.
Ta ütles: "Su laps on deemonitest vaevatud!"
Asjad läksid veel hullemaks, kui Aissiatou koju jõudis -
ta mees andis tänu Katie seisundile lahutuse sisse.
Peale seda pidid nad elama teistest eraldatuna.
Samas polnud neil raha, et pere juurest ära kolida.
Ja kuigi Aissiatou pesi mõne dollari eest nädalas
teiste inimeste pesu,
ei jäänud sealt operatsiooni jaoks midagi üle.
Olukord oli väga raske ja meil polnud sageli süüagi.
Siis aga kuulis Aissiatou CBN'st
ja võimalusest saata Katie operatsioonile.
See oli ime!
See operatsioon muutis kõik!
CBN võimaldas Katiel saada tasuta operatsioonile,
mis läks väga edukalt.
Lisaks sellele aitasime Aissiatoul leida neile uue kodu
ja aitasime tal rajada oma äri, müües turul kaupa.
3 kuud peale seda oli Katie huul täielikult paranenud
ja Aissiatou teenib korralikku tasu oma väikese äriga.
Tänu oma ärile saan täita kõik meie vajadused.
Olen nii tänulik teile.
Suur tänu ja olge väga õnnistatud!
On lausa hämmastav,
mida pisut usku ühes tehnoloogiaga suudab korda saata.
Peale pausi lugu mehest,
kes kasvas üles voodoo õhustikus kuninga palees.
Jää meiega!
PÖÖRDEPUNKT
Sinu pöördepunkti kogemus ei pea piirduma vaid meie saatega.
Järgi meid ka sotsiaalmeedia kaudu.
Tere tulemast tagasi!
Ta on raamatute autor ja õpetaja,
kes juhib ka ülemaailmselt tuntud "Üliküllusliku elu kristlikku keskust".
Dr. Festus Adeyeye liitub meiega täna,
et rääkida oma taevast saadud mandaadist
ja missioonist muuta inimeste saatusi.
Tere tulemast! Nii tore, et olete meiega.
Tore olla siin.
Nägin teid esimest korda Londonis ja see oli erakordne kogemus.
Istusin rahva seas ühe noore naise kõrval.
Olite parasjagu kõnelemas, kuid siis muutsite plaani
ja hakkasite välja käima tunnetusesõnu.
Ja siis see mu kõrval istunud naine
oleks kui näinud kõige ebatavalisemat asja üldse.
Ta ei tundnud mind, kuid ta vaatas mulle otsa
ja ütles šokeeritult: "Kuidas ta seda teab?"
Ja siis ta lausa kiljus: "Jaa, see puudutab mind!"
Kuidas see siis juhtus,
et teie, kes te kasvasite üles kuninglikus peres,
jõudsite korraga Jumala teenistusse
ja omate seda imelist võimet rääkida välja Jumala salajasi asju.
Aamen! Nagu ütlesite, ma kasvasin üles kuninga palees.
Mu vanaisal oli u 60 naist.
60 naist? Armas aeg!
Ja pea 100 last.
Ta oli jumalakartmatu kuningas,
kelle tausta kuulusid satanistlikud okultsed praktikad.
Nõidus, voodoo jne.
Nii oli selline ka minu taust.
Omades ühiskonnas kõrgemat mõjuvõimu,
tegelesin ise igasugu praktikate ja kahtlaste asjadega,
lõpuks jõudes ka marihuaanani.
Kogesin üles kasvades erinevaid väljakutseid.
Kuniks kohtusin 1989. a. Jeesusega ja minust sai uuestisündinud kristlane.
See muutis mu elu.
"Noored Kristusele" juht Dr. Bill Bright
kutsus 1999. a. kristlasi üles 40-päevasele paastule,
millega ka mina ja mu naine liitusime.
See oli 7. märtsil, 1999. a.,
mil Jumal sisenes hommikul k 4 me elutuppa
ja viibis seal 45 minutit.
Ta kõnetas mind väga selgelt,
öeldes, et Ta saadab mind rahvaste juurde,
et muuta inimeste elusid ja saatusi.
Sealt saigi alguse see arm ja võidmine,
mille tunnistajaks te Londonis olite.
Kuuldes, et kasvasite üles kuningapalees,
võib mõni vaataja mõelda, et teil oli kindlasti väga mõnus elu.
Kuid te igatsesite enamat
ja siis Jumal kutsuski teid oma teenistusse.
Enamus meist võiks arvata, et see kõik käis väga sujuvalt,
aga tean, et teatud ajal, mil olite Ameerikas,
pidite te lausa kohtust läbi käima, kuna teil oli palutud maalt lahkuda.
Ja siis juhtus teatud imelisi asju. Rääkige palun lähemalt.
Jaa, immigrandiks olemine USA's on paras väljakutse,
kuna dokumentide korda ajamine on üsnagi raske.
Nii juhtuski,
et tänu ühele tehnilisele veale meie dokumendihalduses
käivitati meie maalt väljasaatmise protsess.
See oli 1994. aastal ja oli väga raske.
Me polnud suutelised täitma kõiki meile esitatud tingimusi.
Nagu näiteks seda,
et mu naine või ema pidanuks olema USA kodanikud.
Meil polnud kuidagi võimalik seda tingimust täita.
Kuid siis juhtus ime tänu palvetamisele ja paastumisele
ning loomulikult Jumala plaanile, et oleksime Ta agentidena USA's.
Jumal pööras selle olukorra ringi.
Kogu see lugu oli väga raske me jaoks,
kui mõtlesime Aafrikasse tagasi saatmise peale,
kuniks juhtus ime.
Meiega varasemalt tegelenud kohtunik tegi vea,
lugedes Ameerika põhiseadust valesti.
Seal on öeldud, et kui sul on USA kodakondsusega lapsed,
on ka sul endal õigus maale jääda.
Tema aga väitis, et meil pole seda õigust.
Kuid siis see kohtunik suri ja üks teine kohtunik võttis üle,
öeldes, et tal pole aimugi, millest eelmine kohtunik rääkis,
sest Põhiseaduse kohaselt oli meil õigus jääda USA'sse.
Kuid kogu see lugu kestis 6 aastat, tuues kaasa rohkelt pingeid ja valu.
Samas on teil olnud aega õppida,
kuna olete omandanud nii magistri- kui doktorikraadi
väga teaduslikel aladel.
Siinkohal aga ka pisut te teenistusest.
Te kogudus asub New Yorgis,
kuid teil on kogudusi ka Kariibi mere saartel, Kanadas,
Euroopas.
Mis on osa neid asju, mida olete näinud Jumalat tegemas?
Tahaks eriti kuulda teatud tunnistusi, mida sageli ei kuule,
sest pühapäeviti te tulete lavale, jagate Jumala Sõna
ja siis jälle kaote.
Samas on Jumal läbi te teenistuse teinud inimeste eludes nii palju asju.
Rääkige neist palun.
Meie teenistuse eesmärk on muuta elusid
ja tuua esile Jumala väge.
Inimesed vajavad Jumala Sõna, et rakendada seda oma igapäeva ellu.
Sageli arvatakse, et kui saad kristlaseks,
pole elu reaalsete asjadega vaja enam tegeleda.
Nii on Jumal andnud meile tarkust õpetada inimestele Jumala Sõna,
et saaksime neid üles ehitada ja varustada.
Samas aga edastame ka Jumala väge,
sest Jumalariik ei seisne vaid Tema Sõnas,
aga ka Tema väes.
Nii näeme igapäevaselt erinevaid imesid.
Kord kukkus üks naine ülistuskoori proovi ajal kokku
ja sisuliselt suri.
Koorijuht mõtles:
"Aga pastor on õpetanud meile, kuidas palvetada!",
mispeale ta võttis altarilt võideõli ja võidis sellega seda naist.
Parameedikud olid selle naise juba surnuks kuulutanud,
aga ta tuli tagasi ellu.
Tegu oli tavalise kooriliikme ja mitte isegi pastoriga?
Jaa, ta polnud pastor.
Imed on meie jaoks igapäevased,
nii et see võtaks mul 10 h, kui neid siin saates jagama hakata.
Kui palju erinevaid rahvusi te New Yorgi koguduses koos käib?
Jaa, meil on väga rahvusvaheline kogudus.
Seal on inimesi Aafrikast ja Kariibi mere saartelt,
Ameerikast ja Lõuna-Ameerikast.
Nii et väga paljudest rahvustest.
Suur tänu, et olite täna meiega!
Oleks ütlemata tore, kui saaksite jääda saate lõpuni,
et ka me vaatajad võiks saada osa Püha Vaimu väest.
Teen seda rõõmuga.
Peale pausi lugu noorest mehest, kes on valmis jätma oma elu.
Seisin seal kõrgel puu otsas,
olles valmis sealt alla hüppama ja oma elu lõpetama.
Sisisesin Jumala poole ja...
PÖÖRDEPUNKT
Kui su maailm kolinal kokku kukub,
siis kust leida abi ja tuge?
Tere tulemast tagasi!
Mees meie järgmises loos elas piiripealset elu.
Noorena oli ta tuntud kui pöörase poisina,
kes alati jamadesse sattus.
Seda lausa selliselt,
et juhtis omaenda õed narkootikumide juurde.
Kuniks asjad läksid täiega hulluks.
Olen sünnist saati olnud üks paras maragratt.
Kui mul keelati midagi teha, tegin seda kohe kindlasti.
Kulgesin läbi elu alati piire katsetades.
Ka Jumalaga.
Põhikoolis jõudsin uimastite ja sõltuvuseni.
Hinded hakkasid langema ja pidevalt oli üks suur jama.
Olen Brady ja see on minu lugu.
Ookean oli üks hea asi mu elus, kuhu alati igatsesin,
aga seegi ei rahuldanud mind täienisti.
Mulle meeldis sukelduda, surfata ja lihtsalt koguaeg vees olla.
Keskkooli ajal oli mul elu täiega sassis.
Olin vaevu kodus ja mu suhe vanematega oli kohutav.
Olin tugevas sõltuvuses, elades ühes majas sõpradega,
kellega uimasteid tarbisime ja müüsime.
Sain isegi oma noorema õe uimasteid tarbima.
Nii et mu elus valitses üks suur segadus
ja ma tundsin end seesmiselt tühja ning surnuna.
On üks teenistus - "Noor elu",
mille juhid kohtusid minu ja mu sõpradega
ning lihtsalt armastasid meid.
Olime kõik omamoodi kujud,
kuid nad lihtsalt armastasid meid ja viisid meid välja sööma,
kuniks kutsusid meid üks päev "Noore elu" laagrisse.
Olin jõudnud omadega punkti, kus mul oli kõrini oma elust.
Mõtlesin, et kui elus muud pole, pole ka selline elu väärt elamist.
Olin täitsa valmis endalt elu võtma.
Kuna nad aga väga kutsusid meid, olime ka valmis minema.
Sõbrad läksid sellepärast, et seal olid mõned ilusad tüdrukud.
Mina läksin selleks,
et anda sellele Jeesus-sellile veel üks võimalus
ja näha, on Ta ikka päriselt olemas.
See oli esimene kord üle pika aja, mil olin kaine.
Üle pika, pika aja.
Seal tehti igasugu lahedaid asju.
Mu süda aga oli nii kalgiks muutunud ja ma polnud aastaid nutnud.
Hoidsin rohkem omaette.
Laagris tehti igasugu lahedaid asju,
aga ma hoidsin pigem omaette, teisi eemalt jälgides.
Laagri 3'ndal päeval ronisin imeilusa mäe otsa.
Imeilus paik Põhja-Kalifornias Tahoe järve lähedal Sierra mäestikus.
Ma ise olin pärit linnast ja ranna lähedalt,
nii et nende suure mägede ja puude nägemine oli imeline.
See ei asunud isegi laagri territooriumil.
Ronisin selle kõrge mäe otsa ja sealt omakorda ühe puu otsa.
Seisin seal kõrgel puu otsas,
olles valmis sealt alla hüppama ja oma elu lõpetama.
Kisendasin Jumala poole ja ütlesin:
"Jumal, ma annan sulle 5 minutit ja siis hüppan siit alla."
Siis aga istusin tagasi oksale ja olin maruvihane.
Mõtlesin seda 5 minuti asja tõsiselt.
Vaid paar minutit hiljem
lendas oru poolt terve hulk linde puu suunas, millel istusin.
Umbes 20 väikest linnukest,
kes maandusid paar oksa kõrgemal mu pea kohal.
Mõtlesin: "Vaata neid selle.
Lihtsalt lendavad mõnusalt ringi ja laulavad.
Oh oleks ma ka nii õnnelik nagu need linnud!"
Niipea, kui seda mõtlesin, tajusin Jumala kõnetust oma südames
"Ava Piibel."
Võtsin oma seljakotist Piibli ja lugesin Matteuse 6:26:
"Pange tähele taeva linde:
nad ei külva ega lõika ega kogu aitadesse,
ning teie taevane Isa toidab neid.
Eks teie ole palju enam väärt kui nemad?"
Niipea, kui seda lugesin,
kogesin parimat sooja tunnet enda sees
ja hakkasin nutma.
Nutsin nii kõvasti, et pidin vaatama, et puu otsast maha ei kukuks.
Ütlesin Jumalale:
"Kui tahad seda tuksis elu, siis siin see on."
Mu viimased 20 aastat on olnud imeline seiklus ja teekond.
Jumal on lasknud mul jagada Jeesusest üle maailma
ja seda peamiselt läbi suhete.
Olen üle 10 aasta teinud tööd
San Diego gängiliikmete ja narkomaanidega.
Olen tegelenud tänavagängidega ka Mehhikos
ning käinud viimased 7 aastat abiks Hawaiil.
See on olnud imeline teekond,
mille käigus armastada ja teenida inimesi.
Viime sageli noored linnast välja.
Paljud San Diego noored, kes elavad rannast 10-12 km kaugusel
pole kunagi ookeani ääres käinud.
Õpetame neid siis ujuma ja surfama ning see kõik on nii lahe!
Meil on koos tore.
Töötan ka organisatsioonis "Noor elu",
mis on vägagi suhete põhine,
nii et surfamine on vaid vahend,
mille kaudu luua suhteid ja jagada Jeesusest.
Mõlemad on lahedad tegevused.
Olen viimased 7 aastat elanud San Diegos,
et jagada noortega Kristusest läbi surfamise.
Jumal on sinuga sõltumata sellest, on su suhe Temaga korras või mitte.
Pead lihtsalt otsustama, kas lased Tal tulla oma ellu.
Palun, et palvetaksite just praegu mõne me vaataja eest -
olgu ta siis Aafrikast või Austraaliast,
kes tunneb, et on oma otsustes kuidagi seotud.
Kas siis oma mõtete või südame tasandil,
tundes, et ei suuda läbi murda ja jõuda Jumalani.
Paluge, et nad saaks vabaks just praegu.
Aamen!
Piibel ütleb, et kus kaks on ühel meelel koos,
seal Jumal vastab nende palvetele.
Isa, me palume praegu iga oma vaataja eest,
kust iganes maailma nurgast nad meid ka ei vaataks.
Me palume, et vabastaksid oma väe ja ligiolu,
et murda kõik ahelad.
Sest sinu võidmise läbi saavad need ahelad murtud.
Las iga pimeduse ike,
iga finantsiline ja sõltuvuse ike saada murtud Jumala väes just nüüd,
Jeesuse nimel.
Issand, sinu nime ees peab nõtkuma iga põlv.
Jumal, sina kõrvaldad kõik sidumised ja ahelad.
Palume, et teeksid seda nii abieludes kui valede otsuste juures.
Kõik, kes on jäänud kuhugi pidama ja on meeleheitel -
Isa, me vabastame su väe, et nad saaks vabaks Jeesuse nimel.
Tänu sulle Isa!
Tänu sulle, et annad rahu neile, kel pole rahu ja kes on rahutud.
Me vabastame su rahu nende ellu Jeesuse nimel.
Tänu sulle Isa selle eest!
Sina, kes sa meid just praegu vaatad, võid öelda: "Jah, ma võtan selle vastu.
Ma võtan Jeesuse oma südamesse vastu.
Ma võtan ta rahu oma südamesse vastu."
Las see lihtsalt voolata üle sinu ja su sisse.
Las see voolata ja kõrvaldada kõik pinged
Jeesuse nimel.
Ja mis iganes pimeduse vägi sind ka kinni ei hoiaks -
ma käsin sel saada murtud just praegu Jeesuse nimel!
Aitäh Isa!
Palume seda kõike Jeesuse nimel, aamen!
Suur tänu teile!
Me saade on tänaseks läbi,
kuid lõpetuseks veel laul: "Ela igavesti"
Olge õnnistatud ja kõike head!
"ELA IGAVESTI"
Kõige pimedamadki päevad mööduvad
Neil ei ole viimast sõna
Kõik ohked hajuvad
Sest elame alati järgmise päeva nimel
Hetkel, mil oleme hingetud saavad kõrvaldatud kõik me hirmud
Iga pisar kaob
Taevas on reaalne
Me elame igavesti
Igavesti
Me elame igavesti
Igavesti
Saame olema seal, kuhu kuulume
Meil on lootust elada igavesti
Igavesti
Igavesti, igavesti, igavesti
Hingame õhku, mida pole kunagi hinganud
Näeme maad, mida pole kunagi näinud
Iga heli on seal kui sümfoonia
Meid ümbritsevad ingellikud vaatepildid
Armulised käed on avali
Ja me näeme Ta armastust omaenda silme ees
Iga pisar kaob
Sest taevas on reaalne
Me elame igavesti
Igavesti
Me elame igavesti
Igavesti
Saame olema seal, kuhu kuulume
Omame lootust elada edasi
Igavesti
Me südamed igatsevad millegi enama järele
Millegi enama järele
On nii palju enamat, kui suudaksime eales ette kujutada
On nii palju enamat, nii palju enamat
Me südamed igatsevad millegi enama järele
Millegi enama järele
On nii palju enamat, kui suudaksime eales ette kujutada
On nii palju enamat, nii palju enamat
Tõlge: Anne-Ly Raukas